Diari Oficial de la Generalitat Valenciana


Sumari del DOGV 9825, del 10-04-2024 (2024/2843)

RESOLUCIÓ de 22 de març de 2024, la Conselleria d'Hisenda, Economia i Administració Pública, per la qual es disposa l'execució de las sentències 429/2023, de 28 de juliol i 563/2023, de 6 de novembre, del Tribunal Superior de Justícia de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9825

Data del DOGV
:   10-04-2024

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2024/2843


Data del document
:   22-03-2024

Organisme emissor
:   Institut Valencià d'Administració Pública

Tipus de document
:   Resolució

Anàlisi jurídica

RESOLUCIÓ de 22 de març de 2024, la Conselleria d'Hisenda, Economia i Administració Pública, per la qual es disposa l'execució de las sentències 429/2023, de 28 de juliol i 563/2023, de 6 de novembre, del Tribunal Superior de Justícia de la Comunitat Valenciana.  
 [2024/2843]  
Per Decret 26/2019, d'1 de març, del Consell, s'aproven les bases reguladores de la concessió d'ajudes a persones joves altament qualificades, per a la preparació de proves selectives per a l'accés als diferents cossos o escales del grup de classificació professional A de l'Administració de la Generalitat.  
 Mitjançant Resolució de 23 de juliol de 2019, de la Conselleria de Justícia, Interior i Administració Pública, es convoquen ajudes per a la preparació d'oposicions per a l'ingrés en els cossos del grup A de l'Administració de la Generalitat (DOGV 25-7-2019) i per Resolució de 7 d'agost de 2019 (DOGV 9-8-2019) s'amplia el termini de presentació de sol·licituds en cinc dies hàbils.  
Per Resolució de 28 de novembre de 2019, de la consellera de Justícia, Interior i Administració Pública, es concedix a les persones incloses en l'annex I una ajuda de 500 euros mensuals durant tot el període subvencionable previst en la convocatòria (1/09/2019 a 31/08/2020), sempre que es justifique el compliment de la finalitat de la subvenció en la forma i terminis previstos i no s'incórrega en les causes d'incompatibilitat de l'article dotze de la convocatòria i es desestimen les sol·licituds presentades pels aspirants que s'indiquen en l'annex II, amb indicació de la causa que ha motivat la seua desestimació.  
  
En data 22 de desembre de 2019, Ana María Ballestar Pérez interposa recurs de reposició contra la Resolució de 28 de novembre de 2019 que la inclou en l'annex II, per no aconseguir en l'expedient acadèmic la puntuació mínima exigida.   
En data 23 de desembre de 2019, Silvia Oto Albiach interposa recurs de reposició contra la Resolució de 28 de novembre de 2019 que la inclou en l'annex II, per no estar al corrent de les obligacions tributàries i/o amb la Seguretat Social.  
Per Sentència núm. 429/2023 de 28 de juliol de 2023, del Tribunal Superior de Justícia de la Comunitat Valenciana, s'estima el recurs contenciós administratiu interposat per Ana María Ballestar Pérez contra la desestimació presumpta del recurs potestatiu de reposició davant de la resolució de data 28.11.2019 de concessió de les ajudes i es reconeix com a situació jurídica individualitzada el dret de l'actora al càlcul de la nota mitjana del seu expedient acadèmic segons el subapartat b.3.2 de l'apartat 1 del resolc dècim de la resolució de 23 de juliol de 2019 amb totes les conseqüències que li són inherents, i es dona el tràmit corresponent a la sol·licitud de les ajudes presentada per la sol·licitant en aplicació dels criteris de la convocatòria per a la concessió de les ajudes sol·licitades.   
Per Sentència núm. 563/2023, de 6 de novembre de 2023, del Tribunal Superior de Justícia de la Comunitat Valenciana, s'estima el recurs contenciós administratiu interposat per Silvia Oto Albiach contra la desestimació del recurs de reposició davant la resolució de 28/11/2019, de concessió d'ajudes per a la preparació d'oposicions i reconeix com a situació jurídica individualitzada el dret de l'actora a la inclusió en el llistat de sol·licituds estimades en funció de la puntuació obtinguda per ella, declarant el seu dret a l'ajuda sol·licitada.  
Tenint en compte els pronunciaments continguts en les decisions de les sentències 429/2023 i 563/2023 del Tribunal Superior de Justícia de la Comunitat Valenciana i de conformitat amb el que es disposa en l'article 118 de la Constitució Espanyola, així com en els articles 17.2 de la Llei orgànica 6/1985, d'1 de juliol, del poder judicial i 103.2 de la Llei 29/1998, de 13 de juliol reguladora de la jurisdicció contenciosa administrativa, que establixen l'obligatorietat de compliment de les sentències i altres resolucions fermes dictades pels tribunals de justícia i vista la proposta de resolució formulada per la comissió avaluadora en la seua reunió de 13 de març de 2024, resolc:  
  
Primer  
Incloure les persones, que s'indiquen a continuació, en l'annex I de la Resolució de 28 de novembre de 2019, per la qual es concedix una ajuda de 500 euros mensuals durant tot el període subvencionable previst en la convocatòria (1/09/2019 a 31/08/2020), sempre que es justifique el compliment de la fi de la subvenció i no s'incórrega en les causes d'incompatibilitat de l'article dotze de la convocatòria per a la preparació d'oposicions per a l'ingrés en els cossos del grup A de l'Administració de la Generalitat:  
  
Expedient NIF Cognoms, nom Punts  
OPOSIT/2019/59 \*\*\*6813\*\* Ballestar Pérez, Ana María 62,15  
OPOSIT/2019/167 \*\*\*2940\*\* Oto Albiach, Silvia 55,75  
  
  
  
Segon  
En el termini de deu dies hàbils, a comptar de l'endemà de la publicació de la present resolució en el DOGV, Ana María Ballestar Pérez i Silvia Oto Albiach, en compliment del que es disposa en l'apartat onze de la convocatòria, hauran de presentar davant la Subdirecció General de l'IVAP de la Direcció General de Funció Pública la següent documentació justificativa per cada període justificatiu previst en la convocatòria:  
a) Còpia de les factures i altres documents de valor probatori equivalent en el tràfic jurídic mercantil o amb eficàcia administrativa emeses durant cada període pel centre especialitzat o persona preparadora.  
  
b) Declaració original, segons model normalitzat que s'acompanya com a annex, de cada centre especialitzat o persona preparadora sota la direcció de la qual la persona beneficiària va preparar les oposicions per a eixe procés selectiu, que indicarà el període d'inici i de fi, si és el cas, de la preparació d'oposicions amb eixe centre o persona preparadora, en la qual s'indique el règim d'assistència i aprofitament.  
  
Tercer  
Si dins del termini indicat i excepte casos de força major, no presentaren la documentació justificativa requerida o d'esta es deduïra que falta algun dels requisits exigits, es produirà la pèrdua del dret al cobrament de l'ajuda de conformitat amb el que es preveu en l'apartat quinze de la Resolució de 23 de juliol de 2019.  
Davant de la present resolució, podrà promoure's, per les parts legitimades, incident d'execució de sentència, davant el Tribunal Superior de Justícia de la Comunitat Valenciana, de conformitat amb el que es disposa en l'article 109 i concordants de la Llei 29/1998, de 13 de juliol, de la jurisdicció contenciosa administrativa.  
  
València, 22 de març de 2024.- El sotssecretari de la Conselleria d'Hisenda, Economia i Administració Pública (p.d. R 12 de febrer de 2024, DOGV 9792, de 20/02/2024): Carlos Pablo Gracia Calandín.